cyanic-selkie/wikianc huggingface dataset:
Santamartakolibri
Skildring
Som dei andre artane i slekta Chaetocercus er santamartakolibrien ein liten kolibri med rettpeikande nebb, totalt berre ca. 7 centimeter. Praktdrakta til hannen har fleire farger: oversida av hovudet og nakken er skinande grøn, grønfarga går gradvis over i mørk skinande blått på rygg og bakkropp. Strupen og halsen er iriserande raud med bakoverstikkande, raude fjører. Brystet er lyst grått. Hofuglen har meir avdempa farger, heile oversida er bronsegrøn, undersida inkludert strupe er varierande lys kanelraud. Ho har ein mørk flekk på kinnet. Den stutte halen er kløfta hos hannfuglen, men meir avrunda hos hoa. Begge har ein iaugefallande kvit flekk på kroppssidene.
Leveområdet er relativt lågt i Sierra Nevada de Santa Marta, ca. 825-2000 moh. i utkanten av skog og i kaffiplantasjar med skugge. Populasjonen er ikkje estimert, men arten er vanleg innanfor utbreiingsområdet og bestanden er trudd å vere stabil og livskraftig.
Birger Bergersen
Birger Martin Bergersen var ein norsk zoolog, diplomat og politikar (Arbeidarpartiet).
Han oppnådde lærareksamen (1915), cand.real. i zoologi ved Universitetet i Oslo (1925), og vart seinare professor i odontologi ved same universitet og hadde fleire studieturar i utlandet og dessutan Rockefellerstipend (1926–1927). Denne bakgrunnen gjorde at han vart vald inn i den norsk-russiske selfangstkommisjonen frå 1926 og formann i Kvalrådet 1936—54, og seinare president i Den internasjonalen kvalfangstkommisjonen 1947-53. Han var òg i styret til Sjøfartsmuseet frå 1928.
I perioden 1925-1947 var han tilsett ved Noregs Tannlegehøyskole, professor i anatomi frå 1932 og rektor frå 1939, avsett i 1942. Som byråkrat og diplomat var han i Forsyningsdepartementet i London (1942–45), før han arbeidd som sendemann (1946) og seinare ambassadør i Stockholm (1947–1953). Han var deretter Kyrkje- og undervisningsminister (1953–1960).
Bergersenfjella, Statsrådsbreen og Birgerhøgda i Dronning Maud Land er kalla opp etter han.
Zonker Harris
Zonker Harris er ein fast figur i teikneserien Doonesbury av Gary Trudeau. Zonker har med tida vakse fram som symbol på hippie-rørsla og babyboom-generasjonen. Musikalen Doonesbury gjev han det fulle namnet Edward Zonker Harris.
Skildring
Zonker dukka første gongen opp hausten 1971 som ubrukeleg spelar på rugby-laget til B.D. Han skipla ofte kampane, sette dei andre spelarane ut på lange og retningslause filosofiske diskusjonar, og røyka hasj på trening. Han vart av ymse grunnar aldri kasta frå laget. I denne tidlege fasen synte han og stor evne til å snakke med plantar, og førte lange debattar med urtehagen sin. Dette draget ved han vart dempa seinare, og ei sein stripe let ein plante (karakteristisk nok) minne han på at dette nok skuldast dop.
I tida gjengen budde i lag i Walden Commune, hadde Zonker det med å plaske rundt i ein pytt han døypte Walden Puddle, som referanse til den eksisterande Walden Pond. Etter at Zonker kom attende til Walden i lag med Boopsie og B.D. har han og kome attende til den kjære pytten sin.
Kjærleikslivet til Zonker er fråverande, og han lever som om emnet ikkje finst. Forklåringa skal vera at han vart såra av ei jente då han var ti. Han har hatt ein runde der han hadde faste møte med ei jente, og avtala var "anti-dating". Politisk er han heilt ubrukeleg, noko som synte seg då han meinte USA hadde greidd seg bra etter fire år med Walter Mondale som president (Ronald Reagan hadde sete i fire år på den tida). På eit tidspunkt vann han ein stor pengesum i lotteri og vart millionær, men skusla bort det meste av formuen då han ville redde Uncle Duke frå fangenskap som zombie i Haiti. Han har monaleg lite greie på pengar. Det kjem og fram at Zonker ikkje støtt leverer tilbake det han har lånt, til stor ergring for folk i grannelaget. Han er såpass godtruande at han ikkje ser negative signal før det er altfor seint.
Zonker har så godt som aldri hatt fast arbeid over lengre tid. Han har prøvd seg på ei rekkje felt, men støtt hoppa av når han vart lei. Dei lengste arbeida han har hatt, har vore som barnevakt, først for Alex, dotter av Mike Doonesbury, seinare for Samantha, dotter av B.D. Han har vore fast i det huset i fleire år, mykje av det at han har nokre persondrag sams med Boopsie. Elles har Zonker vore avisbod og postmann, med trong til å lesa breva adressaten fekk før han leverte dei. I seinare tid har han arbeidd som servitør på ein hamburgarsjapp.
Zonker vart tidleg oppteken av profesjonell solbading, og vann nokre meisterskap i korrekt brunfarge på 70-talet. Seinare vart han medveten om faren ved for mykje UV-strålar og stødde ein kampanje mot hudkreft. På denne tida skaffa han seg og ein adelstittel, Hans høgvørd visegreven av St. Austell-in-the-moor-biggleswade-brixham. Denne tittelen skaffa han plass i det britiske overhuset, der han sytte for å få stemt ned eit lovframlegg frå Margaret Thatcher. Han budde ei tid hjå ein annan engelsk lord til denne kasta han på dør. Han har i skrivande stund nytta tittelen for å få invitasjon til bryllaupet mellom prins William og Kate Middleton.
Zonker er den av figurane i serien som har «brote den fjerde veggen» flest gonger, med Mark Slackmeyer på andreplass.
Familie
Zonker har og ein forfar frå den amerikanske frigjeringskrigen, Nathan Harris, som kjempa for menneskerettar og sette ein slave fri (slaven trudde han var i Virginia, men budde i Massachusets, der slaveri var forbode). Amy, kona hans, kjempa for kvinnerettar, og ønskte lik løn for likt arbeid. Difor gjekk ho i sølvsmedlære, noko som ikkje kasta stort av seg.
Foreldra til Zonker bur i Kalifornia, og han har ei søster, mor til Zipper Harris, ein meir moderne hipster-utgåve av personen.
Kulturell verknad
Wesleyan university held ei uoffisiell markering i april kvart år, kalla «Zonker Harris Day», til minne om dei ville sekstiåra. Leiinga ved universitetet har sett seg imot dette, og dagen har vorte mint som «ze who shall not be named day» til ære for Zonker. Zonker sjølv vart beden i 2011, men fann at dette vart vanskeleg på grunn av prinsebryllaupet i England.
Zonker har med rette fått æra av å vera sjela i heile teikneserien.
Den Hirschsprungske Samling
Den Hirschsprungske Samling er eit kunstmuseum i København. Museet opna i 1911 og inneheld dansk kunst frå 1800-talet og byrjinga av 1900-talet. Det er særleg lagt vekt på dansk gullalderkunst frå 1800–1850, men òg Skagensmålarane og andre representantar for det moderne gjennombrotet er representerte. Kunstverka er stilt ut saman med interiører og møblar frå heimane til den enkelte kunstnar.
Samlinga vart skipa av tobakkfabrikant Heinrich Hirschsprung og kona Pauline, som donerte si private kunstsamling til den danske stat i 1902.
Av Skagensmålarane og andre representanter for det moderne gjennombrot finst mellom anna P.S. Krøyer, Michael og Anna Ancher og Theodor Philipsen i tillegg til fleire av kunstnarane frå Fyn.
Bygninga
Bygninga til museet er teikna av den danske arkitekten H.B. Storck og stod ferdig i 1911. Den blei freda i 1995.
Bozhou
Bozhou (kinesisk: 亳州市; pinyin: Bòzhōu Shì) er eit byprefektur nord i provinsen Anhui i Kina, på grensa mot provinsen Henan. Prefekturet har eit areal på 8 394 km² og ca 5,19 millionar innbyggjarar (2003). Byprefekturet Buzhou består av eitt distrikt og fire fylke.
Samferdsle
Kinas riksveg 105 går gjennom byen Buzhou. Denne viktige trafikkåra tek til i Beijing, og går sørover og endar ved kysten i Zhuhai i provinsen Guangdong. Vegen er innom storbyar som Tianjin, Dezhou, Jining, Shangqiu, Jiujiang, Nanchang og Guangzhou.
Også Kinas riksveg 311 går gjennom Buzhou. Han tek til i Xuzhou og går gjennom provinsen Anhui og vidare inn i Henan, der han endar opp i fylket Xixia.
Brødrene Dal og spektralsteinene
Brødrene Dal og spektralsteinene er ein TV-serie frå 1982 og den andre av seriane om Brødrene Dal. Regissørar var Eivind Aaeng og Kalle Fürst.
Serien byrjar med at brørne Dal grev etter ein meteor som inneheld Curium 82, eit stoff som kan kurere krimsjuke. Brørne finn ein skinande, diamantliknande stein. Seinare får Roms Dal besøk av eit romvesen i eit romskip, og mottek ein ring som inneheld teikningar av ein ukjend maskin. Brørne bestemmer seg for å byggje greia, i håp om å finne ut kva den kan gjere. Når Roms er klossete og aktiverer mekanismen ved å bruke steinen dei fann tidlegare, er dei i gang med eit nytt eventyr der dei reiser gjennom tid og rom.
Serien var vist på NRK våren 1982.
Harir i Irak
Harir er ein by og eit underdistrikt i distriktet Shaqlawa i Erbil guvernement i Irakisk Kurdistan. Harir vart grunnlagd av tvangsflytta assyriske familiar frå Nochiya-regionen som flykta under det assyriske folkemordet kring 1915.
Vassføring
Måleeininga som blir brukt er vanlegvis kubikkmeter per sekund (m³/s) eller liter per sekund (l/s). Til dømes er den gjennomsnittlege vassføringa i Rhinen er 2200 m³/s. Dess større vassføringa i ei elv er, dess større evne har elva til å transportere sediment.
USS «Akron» (ZSR-4)
USS «Akron» var eit amerikansk luftskip som vart bygd for den amerikanske marinen. Saman med søsterskipet USS «Macon» vart USS «Akron» utstyrt som flygande hangarskip.
Todd Gully
Todd Gully er ein dal kring 1,3 km vest for Brock Gully i Allan Hills i Oates Land. Han vart undersøkt av ekspedisjonen frå New Zealand Antarctic Research Program (NZARP) til Allan Hills (1964) som namngav han etter dialektnamnet på ein rev.
USS «Akron» (ZSR-4)
Luftskipet var utstyrt med hangar for fire Curtiss F9C Sparrowhawk jagarfly og ein trapésanordning som flya hekta seg på under innhenting. Sjølv om flya var klassifisert som jagarfly var den primære rolla rekognosering, og luftskipet vart først og fremst sett på som eit langtrekkande rekognoseringsplattform.
USS «Akron» gjekk tapt med 73 av mannskapet under ein storm natt til den 4. april 1933.
Turn-VM 1991
'''Den 26. verdsmeisterskapen i turning''' vart avvikla i Indianapolis i USA dagane frå 14. til 22. oktober 1991.
Mangekamp
<br style="clear:both;" />
Bøylehest
<br style="clear:both;" />
Frittståande
<br style="clear:both;" />
Hopp
<br style="clear:both;" />
Ringar
<br style="clear:both;" />
Skranke
<br style="clear:both;" />
Svingstang
<br style="clear:both;" />
Lagkamp
<br style="clear:both;" />
Bom
<br style="clear:both;" />
Super Princess Peach
Super Princess Peach er eit plattformspel utvikla av Tose og utgjeve av Nintendo til Nintendo DS. Det er det andre spelet i Mario-serien som har prinsesse Peach som primær spelefigur, etter 1990-spelet Princess Toadstool's Castle Run.
Super Princess Peach følgjer den titulære karakteren medan ho reiser til Vibe Island for å redde Mario og Luigi som har vorte kidnappa av Bowser. Spelet vart annonsert av Nintendo i 2004, og utgjeve i Japan i oktober 2005 og i Europa og Nord-Amerika året i 2006. Det selte 1,15 millionar kopiar.
Fylkesveg 67 i Hordaland
Fylkesveg 67 i Hordaland går mellom Lønning og Sagvåg i Stord kommune. Vegen er 6,3 km lang.
Gimåt
Gimåt er ein tettstad i Örnsköldsviks kommun i Västernorrlands län i landskapet Ångermanland i Sverige. Han fekk statusen tettstad i 1965, blei innlemma i Örnsköldsvik i 1990 og igjen sjølvstendig i 1995.
Rosbalt
Historie
I oktober 2013 avgjorde byretten i Moskva at sertifiseringa for å drive med massemedia var ugyldig fordi dei hadde lagt ut ein videosnutt på Youtube med bannskap. Denne avgjerda vart oppheva 19. mars 2014. Rosbalt har eit visst band til russiske tryggingsbyrå i Moskva, og leiaren er gift med ein tidlegare KGB-agent, Viktor Tsjerkessov.
Gaston de Gerlache
Gaston de Gerlache de Gomery var ein belgisk baron og polarutforskar.
Gaston de Gerlache var son av Adrien de Gerlache og følgde i spora til faren og leia den andre belgiske ekspedisjonen til Antarktis i 1957-1958, 60 år etter faren først leia den første med skipet «Belgica».
Under den andre ekspedisjonen vart Kong Baudouin-basen oppretta.
I 1960 publiserte Gaston de Gerlache reisejournalen Retour dans l'antarctique. Eit år seinare laga han ein dokumentar om ekspedisjonen kalla Plein sud.
Det 2400 meter høge Mont Gaston de Gerlache er kalla opp etter Gerlache.
Lora stoppestad
Lora stoppestad er ein tidlegare stoppestad på Raumabanen, som ligg på Lora i Lesja kommune. Stoppestaden vart bygd samtidig som jarnbanestrekninga, mellom 1917 og 1921. Stasjonsbygninga var tegna av Norges Statsbaners arkitektkontor ved Gudmund Hoel og Bjarne Friis Baastad.
I 1970 vart stoppestaden ubetjent. Frå 1988 vart han berre brukt som krysningsspor og i 1990 vart han heilt nedlagt
Norsk Filatelistforbund
Norsk Filatelistforbund er ein interesseorganisasjon for frimerkesamlarar og filatelistar. Dei fleste frimerkeklubbane i Noreg er knytt til Norsk Filatelistforbund. Totalt har forbunde 3 400 medlemmar fordelt på 110 klubbar. Forbundet vart stifta i Stavanger 13. juni 1931.
Ungdomsorganisasjonen til forbundet heiter Noregs Frimerkeungdom. Han er organisert som eit eige forbund med separat økonomi og styre.
Gideå
Gideå er ein tettstad i Örnsköldsviks kommun i Västernorrlands län i landskapet Ångermanland i Sverige som òg husar Gideå socken si kyrkje, Gideå kyrka. Gideå fekk statusen tettstad i 1965, og ligg ved Gissjön cirka 20 km nordaust for Örnsköldsvik.
Gideå bruk
Gideå hadde tidlegare eit jernverk, Gideå Bruk. Verket låg ved Gideälven cirka 4 km nedstrøms frå tettstaden Gideå. I 1804 fekk verket privilegium, og det stod ferdig i 1806. På 1800-talet var verket kjenneteikna av sterk vekst, fram til det blei lagt ned på 1870-talet.
Norsk Filatelistforbund
Organisasjonen er medlem av Federation of European Philatelic Associations og Fédération Internationale de Philatélie.
Postmuseet
Postmuseet i Noreg vart etablert i 1947, og ivaretar eit nasjonalt ansvar for posthistorie. Etter å ha vore lokalisert i Oslo i alle år, konsoliderte Postmuseet våren 2003 med Maihaugen museum i Lillehammer. I juni 2004 opna ei ny utstilling i Postgarden på Maihaugen. I 2010 skifta det konsoliderte museet Maihaugen namn til Lillehammer museum.
Trudge Valley
Trudge Valley er ein dal sørsida av Windwhistle Peak i Allan Hills i Oates Land. Han vart undersøkt av ekspedisjonen frå New Zealand Antarctic Research Program (NZARP) til Allan Hills (1964) som namngav han etter dei mange reisene langs dalen. Trudge tyder «å traske» på engelsk.
Postmuseet
Historie
Postmuseet vart etablert i samband med Postens 300-årsjubileum i 1947, men dei fyrste tankane om eit norsk postmuseum kom så tidleg som i 1885. I sirkulær nr. 11 frå Poststyret dette året heiter det: «De ved Postanstalterne beroende, Postvæsenet tilhørende inventarsager, der ikke lenger benyddes, bedes snarest muligt insendt til Departementets 3die Postadministrasjonskontor».
Mary Lou Retton
Mary Lou Retton er ein USA-amerikansk tidlegare turnar frå Fairmont i Vest-Virginia som vart olympisk meister i mangekamp under Sommar-OL 1984 i Los Angeles.
I fråværet av mange av dei austeuropeiske turnarane gjekk Retton til topps i mangekampen ved OL 1984. Ho vann elles to sølv- og to bronsemedaljar i leikane. I hopp kom ho på andreplass bakom Ecaterina Szabó frå Romania, medan ho tok bronse i frittståande og i skranke. Saman med USA sitt mannskap fekk ho sølv i lagtevlinga, som Romania vann.
Postmuseet
Historie
Det skulle likevel gå fleire år før utviklinga gjekk vidare. I 1901 deltok Poststyret med ei mindre postavdeling på ei kulturhistorisk utstilling på Norsk Folkemuseum på Bygdøy. Fyrst i 1935 fekk saka eit meir offisielt preg. Departementet overlét til Postdirektøren å skaffa husrom og oppretta eit eige Postmuseum, og den 15. april 1947 vart museet opna. Lokalane lå i sjuande etasje i Hovudpostgarden i Oslo. Museet bestod av ni sammenhengde rom på til saman 400 m². Utstillinga inneheldt blant anna modellar av skip og køyretøy, våpen, posthorn, skilt og frimerke.
I åra fram til 2003 var museet lokalisert i posthuskvartalet ved hovudpostgarden i Oslo. I 2003 konsoliderte Postmuseet med Maihaugen. Museet og samlingane vart flytta til Maihaugen på Lillehammer.
Utstillingar på Maihaugen
Museet held i dag til i Postgarden i Byavdelingen i friluftsmuseet på Maihaugen. I Postgarden finst den historiske utstillinga «Post underveis», og på Maihaugen stasjon finst utstillinga «Posten på skinner» - ei utstilling om ambulerande postekspedisjonar på tog. I hovudbygningen på Maihaugen finst utstillinga «Norske frimerker», der alle norske frimerke er stilt ut.
Zarzir
Zarzir (arabisk زرزير, hebraisk זַרְזִיר), eller Beit Zarzir, er ein arabisk lokal kommune, 10 km vest for byen Nasaret i Nord distrikt i Israel. Han vart ein lokal kommune i 1997 og folketalet i 2005 var 6 300. Innbyggjarane består av fem beduin-stammer.
Prostitusjon
Prostitusjon er sal av seksuelle tenester mot betaling eller for andre gjentenester. Ein person som sel seksuelle tenester blir på norsk kalla for ein «prostituert» eller «sexarbeider». I ei meir generell tyding av ordet kan eitkvart og eit sal av seksuelle tenester til eit eige føremål sjåast på som og reknast som prostitusjon.
Give Me Just a Little More Time
«Give Me Just a Little More Time» er ein song skriven og produsert av Brian Holland, Lamont Dozier, Edward Holland Jr. og Ron Dunbar.
Kylie Minogue-versjon
Ein coverversjon vart spelt inn i 1991 av den australske songaren Kylie Minogue. Det var eit av dei siste spora som vart innspelt for det fjerde albumet hennar, Let's Get to It (1991). Minouge gav han ut som singel i januar 1992 og han nådde andreplassen på dei britiske hitlistene.
Tessa Niles
Tessa Niles er ein engelsk songar, mest kjend som korsongar for mange artistar. Ho byrja den profesjonelle karrieren i 1979.
Karriere
Niles byrja den profesjonelle karrieren som både solo- og korvokalist i 1979. Gjennom karrieren har Niels arbeidd med mange artistar som ABC, Eric Clapton, Kiri Te Kanawa, The Rolling Stones, Annie Lennox, Tears For Fears, Duran Duran, Kylie Minogue, David Bowie, The Police, Take That, Grace Jones, Tina Turner, Paul McCartney, George Harrison, Steve Winwood, Morrissey–Mullen, Snowy White, Tom Jones, Marillion, Fish, Pet Shop Boys, Buddy Guy, B*Witched, Victoria Beckham, Nick Carter, Cliff Richard, Mike + The Mechanics, Zucchero, Status Quo, Robbie Williams, Gary Numan, Wham!, Dusty Springfield, The The, Jimmy Nail, Cher, Cabaret Voltaire og John Denver.
I midten av 1980-åra var Niles frontperson (i lag med Clive Griffin) i jazzgruppa Bandzilla, som var leia av den dåverande ektemannen hennar, Richard Niles. Bandet turnerte og var husband på Channel 4-showet Don't Miss Wax i 1987. I 1991 gav bandet ut debutalbumet Blue Movies, igjen med Niles som førstevokalist.
Niles har hatt stemme og sunge i mange TV-reklamar for Barbie, Levi's, Cadillac, Diet Pepsi, Delta Air Lines, Aquafresh, KFC og DHL.
Ho byrja å arbeide med Eric Clapton i 1986 på albumet August. Ho turnerte med han frå 1988 til 1992, og igjen i oktober 1997 og i 1999. Ho song korvokal på Unplugged-konserten hans i 1992. Niles var òg med konsertane Crossroads Benefit Concert i 1999 og The Concert For George i november 2002.
Niles song ein versjon av songen «All I Want For Christmas Is You» for filmen Love Actually i 2003.
Niles song òg på Live Aid på Wembley i 1985, der ho song korvokal for David Bowie.
Brødrene Dal og professor Drøvels hemmelighet
Brødrene Dal og professor Drøvels hemmelighet er ein TV-serie frå 1979 og den første av seriane om Brødrene Dal. Regissørar var Eivind Aaeng og Kalle Fürst.
Serien var vist på NRK våren 1979.
Yirka
Yarka (hebraisk skrift יִרְכָּא, arabisk skrift يركا ) er ein Arabisk drusar-landsby i Israel, i Nord-distriktet, nordaust for Akko.
Historie
Yarka er ein gammal landsby, og her er funne gamle søyler og cisterner. Clermont-Ganneau fann ein kristen, gresk inskripsjon her.
I 1517 vart Yarka, i lag med resten av Palestina, ein del av Det osmanske riket etter han vart erobra frå mamelukkane, og i 1596 vart han oppført i osmanske skattelister som ein del av Akka nahiya i Safad liwa. Han hadde eit folketal på 174 muslimske hushaldningar og 24 ungkarar og betalte skatt for ei olivenpresse.
Den franske oppdagaren Victor Guérin vitja Yarka i 1875, og skreiv at «skorne steinar frå lang tid attende er nytta i bygginga av moderne hus. Kring hundre cisterner er skorne ut i berget, omkring halvparten er ikkje lenger i bruk, og syner at dette har vore ein viktig stad ein gong.» I Survey of Western Palestina er Yarka skildra som ein velbygd steinlandsby busett av 400 drusarar so dyrka oliven og fiken.
I ei folketeljing i 1922 utført av Dei britiske mandatstyresmaktene hadde Yarka eit folketal på 978; 937 drusarar, 26 muslimar og 15 kristne. Folketalet auka i 1931 til 1 196 med 1 138 drusarar, 46 muslimar og 11 kristne i totalt 343 busette hus.
I 1945 hadde Yirka eit folketal på 1 500, med 42 452 dekar land, i følgje ei offisiell landmåling. Av dette var 5 747 dekar var plantasjar og irrigert land, 5 909 nytta for korn, medan 140 dekar vart utbygd land.
Ludlow i Colorado
Ludlow er ein spøkjelsesby i Las Animas County i Colorado i USA. Han er ein forlaten kolgruveby, og er særleg kjend for Ludlowmassakren som fann stad her i 1914. Den tidlegare busetnaden ligg ved byrjinga av ein canyon like oppunder Sangre de Cristo-fjella, ein del av Rocky Mountains. Han ligg langs vestsida av Interstate 25-vegen, om lag 19 km nord for byen Trinidad.
Yirka
Økonomi
Ein av dei største fabrikkane i Midtausten, eit stålverk bygd og eigd av familien Kadmani, ligg i Yarka. My Baby, med 11 000 hyllemeter, er den største butikken for barn i Israel.
Ludlow i Colorado
Ludlow var senter for ein bitter og langvarig konflikt mellom gruvearbeidarar og gruveeigarane. I løpet av fleire månader omkom over hundre arbeidarar og familiane deira, mange av dei i Ludowmassakren den 20. april 1914.
Ludlow-monumentet her er reist til minne om dei drepne i Ludlowmassakren. Fagforeininga United Mine Workers Association kjøpte massakreområdet i 1917 og reiste eit monument i granitt. I 2003 blei det utført hærverk på monumentet - to hovud og ein arm frå statuane blei brotne av og stolne. Dette gav støytet til ei kampanje for å reparera monumentet og få nasjonal anerkjenning for det. I 2009 fekk «Ludlow Tent Colony Site» status som «National Historic Landmark».
Brigham Young
Brigham Young var den andre profeten og president for Jesu Kristi kyrkje av siste dagars heilage, populært kalla mormonane. Han grunnla Salt Lake City og mange andre byar i Utah og fleire andre av veststatane. Han har vorte kalla «Den amerikanske Moses» på grunn av rolla si i koloniseringa av eit område av Mexico som seinare vart amerikansk og etterkvart vart til staten Utah.
Biografi
Young var sterkt engasjert i den nye trua si. Han vart ordinert til apostel og vart ein av det såkalla quorum av dei tolv apostlar (Rådet til dei tolv apostlane) han 14. februar 1835.
Under dei antimormonske forfølgingane i Missouri seint i 1830-åra mista han alt godset sitt og måtte tole mykje motgang. I 1840 og 1841 misjonerte han i England. Mange av dei han konverterte kom over til USA og slo seg ned i dei mormonske busetjingane der. I 1840-åra var Brigham Young ein av dei som skipa byen Nauvoo i Illinois ved Mississippielva som mormonarbustad. Byen var den gongen omtrent jamstor med Chicago, og vart hovudsetet til kyrkja.
Medan kyrkjepresidenten Joseph Smith var i fengsel i påvente av rettssak, vart han og broren Hyrum drepne av ein væpna folkemengd i 1844. Det vart usemje om kven som skulle tre inn som leiar for kyrkja. Under eit møte der dette skulle diskuterast, meinte mange å gjenkjenne Joseph Smith si røyst og endåtil utsjånad då Brigham Young tok ordet. For mange var det eit teikn på at Young var den utvalde leiaren, og dei flokka seg om han. Andre ville ikkje gå med på det, og dette medførte ei splitting.
Etter tre år under Rådet til dei tolv apostlane reorganiserte Young eit nytt første presidentskap og vart erklært for president for den største gjenverande fraksjonen i (etter at eit anna leiarskap var etablert i Pittsburgh) i 1847. Gjentekne konfliktar fekk Young til å føre gruppa si til eit område i det som i dag er Utah men som då var ein del av Mexico. Young organiserte reisa som skulle føre dei truande gjennom Nebraska, der dei låg i vinterkvarter, og til Salt Lake Valley der dei kom fram den 24. juli 1847.
Ikkje lenge etter avstod Mexico dette nordlegare området til USA. Young bad då den amerikanske kongressen om å etablere ein ny delstat der, ved namn Deseret. Men i staden vart Utah Territory skapt, og Young vart innsett som guvernøren i staten. No leia han både dei kyrkjelege og dei økonomiske tilhøva. Han gjekk inn for sjølvstende og sjølvberging. Mange av byane i Utah vart grunnlagt av Young.
Då dei føderale styresmaktene fekk overdrivne meldingar frå Utah om misforhold i dommarstanden bestemde president Buchanan seg for å innsetje ein ikkje-mormon som guvernør. Troppar vart sendt avstad, men Brigham Young klarte å halde dei på avstand ein vinter. Han la planar om å brenne Salt Lake City og ta med seg tilhengarane sine til Mexico, men ombestemte seg i siste stund og gjekk med på å gå av som guvernør.
Eit spørsmål som stadig melder seg er om Brigham Young var involvert i ordren til det som er vorte kjent som Mountain Meadows-massakren i Washington County i 1857. Saka er ikkje eintydig avklart. Det vart sendt bod frå han til å la vogntoget gå gjennom uforstyrra, men bodet kom for seint, og folket der som hadde vorte paranoid på grunn av tidlegare forfølgingar, som nokon i vogntoget var kjene for å ha delteke i, slakta ned heile vogntoget med hjelp av paiute-indianarar. Young vart ein gong sikta for mord i saka, men han vart aldri dømd. Lokal-leiaren John D. Lee vart avretta på staden, som ansvarleg for massakren.
I tillegg til å grunnleggje Utah, organiserte Young òg Mormon Tabernacle Choir og grunnla University of Deseret i 1850 ( i dag University of Utah). Brigham Young University er kalla opp etter han.
Young praktiserte polygami, og hadde fleire koner. Han sørgde for bygginga av bygningane Lion House og Beehive House for seg og familien sin. Han oppheldt seg i Beehive House då han døydde.
Fylkesveg 68
Fylkesveg 68 finst i fleire fylke i Noreg:
Fylkesveg 68 i Hordaland
Fylkesveg 68 i Hordaland går mellom Frugård bru og Stord sjukehus (Fylkessjukehuset) i Leirvik i Stord kommune. Vegen er 1,0 km lang.
Wellman Valley
Wellman Valley er ein stort sett isfri dal som ligg like aust for Midnight Plateau og nord for Mount Ash i Darwin Mountains. Han vart utforska av Victoria University of Wellington Antarctic Expedition (VUWAE), 1962–63 og kalla opp etter H.W. Wellman, ein geolog ved Victoria University of Wellington som deltok på tre antarktisekspedisjonar.
Målsøking
Målsøking (engelsk homing) er ein prosess der eit fartøy, missil eller kjøretøy sjølv (automatisk) styrer mot eit mål som utstrålar ein identifiserbar signatur, til dømes lys, radiobølgjer eller lyd.
Joe Sample
Joseph Leslie «Joe» Sample var ein USA-amerikansk pianist, klaverspelar og komponist. Han var ein av dei opphavlege medlemmane i Jazz Crusaders, bandet som berre vart The Crusaders i 1971, og var med i gruppa fram til det siste albumet deira i 1991 (ikkje attsamlingsalbumet i 2003, Rural Renewal).
Frå 1970-åra hadde Sample ein suksessrik solokarriere og var gjesteartist på mange innspelingar for artistar som Miles Davis, George Benson, Jimmy Witherspoon, B.B. King, Eric Clapton, Steely Dan og the Supremes. Sample nytta element av jazz, gospel, blues, latin og klassisk musikk i musikken sin.
Biografi
Han var ein av dei mange jazzmusikarane som starta med å spele hard bop, men som gjekk elektrisk under jazz-fusion-tida. Seint i 1950-åra var Sample med på å starte the Jazz Crusaders i lag med trombonist Wayne Henderson, tenorsaksofonisten Wilton Felder, og trommeslagaren Stix Hooper. The Crusaders vart kjend for den unike frontlinja med tenorsaksofon og trombone, og utan trompet. Sample var ein hardt-svingande musikar som kunne takle kordale og modale/skalare improvisasjonar like godt, og heldt seg til akustisk piano dei tidlege åra med the Crusaders. Sidan byta han til elektriske klaverinstrument, då bandet vendte seg mot jazzfunk tidleg i 1970-åra, og droppa «jazz» frå namnet sitt. Sjølv om han hadde spelt inn albumet Fancy Dance som ein triopianist i 1969, vert Rainbow Seeker frå 1978 ofte skildra som det første albumet hans som leiar. I motsetnad til den ru musikken som the Crusaders var kjendt for, bestod soloalbuma til Sample meir av lyrisk og introspektiv jazzpop.
Kardinaltal
Eit kardinaltal er i mengdelære ein spesiell type tal som seier noko om kardinalitet eller «storleiken» til ei mengd. To mengder har lik kardinalitet eller same kardinaltal, dersom ein kan setje opp ein bijeksjon mellom elementa i mengdene. For ei endeleg mengd er kardinaliteten lik mengda element i mengda, og to mengder med same kardinalitet, har like mange element. Uendelege eller transfinite mengder har uendeleg kardinaltal, og for desse er det utvikla ein eigen matematisk teori.
Det er ei transfinit rekkje av kardinaltal:
Dei transfinite kardinaltala vert vanlegvis skrive med den hebraiske bokstaven א (alef). Det første av desse er kardinaltal א0, som syner til kardinaliteten til mengda av alle dei naturlege tala.
Joe Sample
Som sidemann
Med Gene Ammons: Med Kenny Burrell Med Michael Franks Med Richard «Groove» Holmes Med Milt Jackson Med B. B. King og Eric Clapton: Med Harold Land Med Carmen McRae Med Blue Mitchell Med Lalo Schifrin Med Steely Dan Med Stanley Turrentine
Kardinaltal
Kardinaltala vart innført av Georg Cantor, som grunnla den moderne mengdelæra.
Kjelder
Кардинальное число
Warbah
Warbah (arabisk جزيرة وربة) er ei øy som høyrer til Kuwait i Persiabukta, nær munningen til Eufrat. Ho ligg kring 100 meter aust for det kuwaitiske fastlandet, 1,5 km nord for Bubiyan og 1 km sør for det irakiske fastlandet. Øya er kring 15 km lang og 5 km brei med eit eral på kring 37 km². Ho er hovudsakleg ei stor slamflate.
Warbah har ikkje fastbuande, men staten har ein kystvaktpost kalla M-1 på øya, delvis finansiert av Dei sameinte nasjonane.
I november 1994 akspeterte Irak formelt den SN-teikna grensa mot Kuwait, og dette enda formelt eit tidlegare krav på Warbah.
Tidleg i desember 2002, i opptakten til invasjonen av Irak i 2003, opna eit irakisk skip eld mot to kuwaitiske kystvaktpatruljar nær øya, slik at dei kolliderte. Ein amerikansk tenestemann og to kuwaitiske menn i kystvakta vart skadde i åtaket.
Iapetos
Iapetos er ein titan i gresk mytologi. Han var son av Uranos og Gaia, gift med Asia og Libye, og fekk sønene Atlas, Promethevs, Epimethevs og Menoetius.
Saturnmånen Iapetus og urhavet Iapetushavet er kalla opp etter han.
Kari Ylianttila
Kari Sakari Ylianttila er ein finsk tidlegare skihoppar og seinare hopptrenar. Han vann den tysk-austerrikske hoppveka 1977/78.
Aktiv
Ylianttila markerte seg i 1972-sesongen med ein tredjeplass i Svenska skidspelen. Tidlegare i OL-sesongen hadde han delteke i begge hopprenna under vinter-OL i Sapporo, med 13. plass i storbakken som beste prestasjon. Etter eit par sesongar der han som oftast hamna langt nede på resultatlistene, overraska han stort under nyårshopprennet 1975 i Garmisch-Partenkirchen, der han med 226,0 poeng vart nummer to, berre 0,2 poeng bakom vinnaren Karl Schnabl frå Austerrike. Plasseringa viste seg å vere eit reint blaff.
Høgdepunktet for Ylianttila var sigeren i den tysk-austerrikske hoppveka 1977/78. Han vart nummer tre i opningsrennet i Oberstdorf, kom på andreplass i Garmisch-Partenkirchen og i Innsbruck, og vann avslutningsrennet i Bischofshofen. Naturleg nok var han mellom dei store favorittane til å vinne gull under VM på heimebane i 1978, men skada under trening ein ankel og kunne ikkje delta i meistrskapen.
Etter 1978 nådde ikkje Ylianttila heilt opp i dei store hopptevlingane. Både under VM i skiflyging 1979 og 1981 kom han på tiandeplass. Han deltok i OL i Lake Placid 1980, med ein 13. plass i den store bakken som beste resultat. Etter 19. og 21. plass i dei to individuelle tevlingane i ski-VM 1982 i Oslo, la han opp som aktiv skihoppar.
Bolton
Bolton er ein stor by i den nordvestlege delen av England. Han ligg nær West Pennine Moors, og er administrasjonsby for distriktet Bolton, nordvest i Stor-Manchester. Byen har kring 140 000 innbyggjarar. Byen ligg 18 km nordvest for sentrum av Manchester, i det store kolfeltet vest for Penninane.
Byen har sidan slutten av 1700-talet vore eit viktig senter for tekstilindustrien, særleg bomull. Den mekaniske industrien er i dag den viktigaste industrien, med produksjon av tekstilmaskiner, bilutstyr og meir. Det ligg eit tekstilmuseum i byen.
Gimo
Gimo er ein svensk tettstad i Östhammars kommun i Uppsala län i landskapet Uppland. I 2005 hadde tettstaden 2 702 innbyggjarar. Gimo ligg cirka femti kilometer nord for Uppsala.
Everything That Happens Will Happen Today
Everything That Happens Will Happen Today er det andre albumet til David Byrne og Brian Eno, gjeven ut 18. august 2008 på Todo Mundo.
Albumet vart det første samarbeidet deira sidan My Life in the Bush of Ghosts i 1981. Byrne og Eno arbeidde med å blande elektronisk musikk med gospel. . Singelen «Strange Overtones» vart gjeven ut for å promotere albumet og Byrne la ut på turne i 2008 og 2009 med songar frå albumet, samt songar frå det første samarbeidet.
Bakgrunn
Då Byrne og Eno diskuterte ei nyutgjeving av My Life in the Bush of Ghosts i 2006, sa Eno at han hadde nokre songar han mangla tekst og vokal på. Dei hadde snakka om å lage eit album i lag i fleire år, men dette var det første seriøse forsøket deira sidan 1980-åra.
Det meste av albumet vart laga av dei to på kvar si side av Atlanteren. Dei arbeidde berre i studio i lag ved eit par høve.
Albumet fekk stort sett positiv kritikk og har ein gjennomsnittleg score på 75 % basert på 24 meldingar hos Metacritic. Albumet vart nominert til tre Grammy Award, for beste alternative musikkalbum, for beste plateomslag og for beste boks eller Special Limited Edition-innpakning. Designer Stefan Sagmeister vann prisen for beste plateomslag.
Mount Bolle
Mount Bolle er ein fjelltopp på 2685 moh. som ligg oppom Larsenskarvet, 3 nautiske mil (6 km) sør for Kyrkjeskipet aust i Mühlig-Hofmannfjella i Dronning Maud Land i Antarktis. Den tyske antarktisekspedisjonen (1938–39) under Alfred Ritscher oppdaga fjellet og kalla det «Bolle-Berg» etter Herbert Bolle, ein flyoppsynsmann på ekspedisjonen. Jamføringa av namnet med denne toppen kan vere tilfeldig men det har blitt tilrådd for halde på internasjonal overeinsstemming og historia si skuld. Det finst ikkje noko norsk namn på fjellet og heile området vert av Norsk Polarinstitutt kalla Larsenskravet.
Lyngby-Taarbæk kommune
Lyngby-Taarbæk kommune er ein dansk kommune som ligg i Region Hovedstaden på Sjælland. Før kommunereforma i 2007 høyrde kommunen til det no oppløyste Københavns amt.
Fylkesveg 65 i Hordaland
Fylkesveg 65 i Hordaland går mellom Saghaug og Stord Verft i Stord kommune. Vegen er 1,3 km lang.
Lyngby-Taarbæk kommune
Kommunen er ein forstadskommune nord for København med byane Kongens Lyngby, Taarbæk, Virum, Sorgenfri og Lundtofte. Han har 54,279 (2013) innbyggjarar og administrasjonsenteret ligg i Kongens Lyngby.
Aurdalen i Dronning Maud Land
Aurdalen er ein liten morenefylt dal mellom Gråkammen og Aurdalsegga i Petermannkjedene av Wohlthatmassivet. Han vart oppdaga og kartlagt frå flyfoto av Den tredje tyske antarktisekspedisjonen i 1938–39, kartlagt på ny frå flyfoto og frå landmålingar av Den sjette norske antarktisekspedisjonen i 1956–60.
Frank Marocco
Marocco starta karrieren sin som 17-åring då han vann Chicago Musicland-festivalen i 1948 og fekk spele med Chicago Pops Orchestra. Han skipa ein trio kort etter som turnerte i Midtvesten. Han flytta til Los Angeles tidleg i 1950-åra med kona.
I 1960-åra spelte Frank Marocco inn eit soloalbum. I 1966 arbeidde han med Brian Wilson og The Beach Boys, og spelte på det kjende albumet deira Pet Sounds.
I tillegg til karrieren som musikar har Marocco skrive og arrangert musikk for solo, duett og orkester innan mange stilartar, som jazz, standardar, latinamerikansk, religiøst og klassisk. Marocco har spelt med somme av dei beste jazzmusikararane i Amerika og Europa, som Ray Brown, Jeff Hamilton, Zoot Sims, Joe Pass, Joey Baron, Herb Ellis, Ray Pizzi, Ivor Malherbe, Carlo Atti, Sam Most, Gian-Carlo Bianchetti, Jacob Fisher, Pekka Sarmanto, Martin Classen, Andy Martin, Tuomo Dahlblom, Ric Todd, Harold Jones, Gerry Gibbs, Mikko Hassinen, Conti Candoli, Philippe Cornaz, John Patitucci, Mats Vinding, Mogens Baekgaard Andersen, Marcel Papaux, Aage Tanggaard, Ron Feuer, Richard Galliano, Peter Erskine, Klaus Paier, Renzo Ruggieri, Massimo Tagliata, Pete Christlieb, Larry Koonse, Simone Zanchini, Andy Simpkins, Bob Shepard, Frank Rosolino, Jim Hall, Abraham Laboriel, Grant Geissman, Luis Conte og Stix Hooper.
Huaibei
Næring
Store produsentar og selskap innanfor kjemisk industri, bygg og anlegg, maskinindustri, kraft og elektronikk held til i Huaibei. Utvinninga av kol i prefekturet er den største i det austlege Kina, med årleg over 2 000 millionar tonn. Tekstilindustrien i Huaibei er den neste største i Anhui.
Landbruket produserer korn, bomull og avlar husdyr for eksport. Hovudavlingane er kveite, mais, bomull, bønner, ris og potet. Storfe, hest, gris, geit og kanin er vanlegaste husdyra.
Trude Dybendahl
Aktiv
Dybendahl byrja hevde seg i verdseliten frå slutten av 1986-sesongen. Litt overraskande fekk ho gå startetappen for Noreg under vinter-OL 1988 i Calgary, og tok då si fyrste av tre strake sølvmedaljar i øvinga, ettersom ho gjekk på både 1992-laget og 1994-laget, kvartettar som kvar gong tok sølv.
Dybendahl fekk si fyrste pallplassering i verdscupen då ho på nyåret 1989 vart nummer tre på ein 5 kilometer i sovjetiske Kavgolovo. Vel eit år seinare var ho tilbake i Sovjetunionen og gjekk heilt til topps framfor veteranen Raisa Smetanina og unge Larisa Lazutina, begge frå Sovjet. Seinare i 1990-sesongen vann ho to nye verdscuprenn, eitt i Örnsköldsvik og det andre på Vang i Hedmark.
1991-sesongen vart den største for Dybendahl, trass i at ho ikkje vann meir enn eitt internasjonalt renn. Ho var i sitt livs form under ski-VM i Val di Fiemme, og tok sølvmedaljen på opningsdistansen 15 km. Fire dagar etter, den 12. februar, vann ho 5 km. På stafetten gjekk ho Noreg inn til bronsemedalje.
To år seinare tok Dynebdahl bronsemedaljen på 5 km under ski-VM 1993 i Falun, hennar tredje og siste individuelle VM-medalje. Også i stafettevlinga tok ho ein bronsemedalje, der ho var tilbake som startløpar for Noregs lag. Dybendahl tok si sjette stafettmedalje då ho i Trondheim i 1997 som ankerkvinne gjekk Noreg inn til sølv på 4x5 km stafett, 16 sekundar bakom Russland.
Dybendahl vann eit verdscuprenn på Lillehammer i mars 1993. Neste verdscupsigeren kom i desember 1996 i Oberstdorf, der fire norske løparar kom øvst på resultatlista. Ho vann sin sjuande og siste siger i verdscupen, eit sprintrenn over 1 km, i svenske Sunne i mars 1997. I alt kleiv ho pallen etter 18 (7-4-7) verdscuprenn.
Dybendahl la opp etter 1998-sesongen.
Medaljar og besteplasseringar i noregsmeisterskap
Dybendahl bur i Oslo og er eigar og dagleg leiar av firmaet Trude Dybendahl Ski AS, som held kurs i skiteknikk for vaksne. Ho har skrive boka Større skiglede med bedre teknikk.
Bouzouki
Bouzouki er eit gresk strengeinstrument. Bouzoukien, som kan klassifiserast som ein langhalsa lutt, har tre eller fire kor (strengepar). Bouzoukien med fire kor blir normalt stemt Cc Ff AA dd. Han er eit viktig instrument i gresk rebetiko- og laïko-musikk
Ordet kjem frå moderne gresk, μπουζούκι, avleidd frå tyrkisk, bozuk ('øydelagt' eller 'omforma') eller büzük ('innsnevra') – og viser til utviklinga av instrumentet, som er ei vidareutvikling av strengeinstrumenta saz og bağlama. Mandola er eit nærskyldt instrument som bidrog til utviklinga av bouzoukien. Instrument brukte til rebetikomusikk hadde som regel tre kor med tre strengepar, men på 1950-talet blei det utvikla ein variant med fire kor som blei utbreidd av Manólis Kiótis.
På midten av 1960-talet blei bouzoukien introdusert til Irland og teken opp i den irske folkemusikk-tradisjonen. I motsetnad til gresk bouzouki er irsk bouzouki flatbotna og blir stemt som ein oktavmandolin – 'G'G DD AA ee. Instrumentet spreidde seg til nordisk folkemusikk, og blei særleg gjort kjend i Sverige av Ale Möller.
Suzhou i Anhui
Suzhou (kinesisk skrift 宿州;, pinyin Sùzhōu) er eit byprefektur nordaust i provinsen Anhui i Kina, og grensar mot provinsane Jiangsu i nord og aust og Henan i vest. Prefekturet har eit areal på 1 686 km² og 5 161 423 innbyggjarar (2001). Byprefekturet Suzhou består av eitt distrikt og fire fylke.
Samferdsle
Kinas riksveg 206 går frå kystbyen Yantai til kystbyen Shantou i provinsen Guangdong. Han går gjennom provinsane Shandong, Jiangsu, Anhui, Jiangxi og endar i Guangdong.
Ipswich
Ipswich er administrasjonsbyen og eit administrativ distrikt i Suffolk i England. Han ligg ved ein fjord som blir danna av elva Orwell. Byen har kring 145 000 innbyggjarar (2007). Han er ein særs gammal marknadsby med minner frå mellom anna romartida og saksisk tid. Han blømde i mellomalderen som eksportby for stoff frå East Anglia og blømde ytterlegare under den industrielle revolusjon, då byen fekk jern- og metallindustri. No vert næringslivet prega av allsidig mekanisk industri, bryggeri, møller og anna, som næringsmiddelindustri og kjemisk industri. Over hamna vert det eksportert mellom anna malt og gjødningsstoff.
Byen har eit kunstmuseum og mange gamle bygningar, som ein kostskule frå 1400. Blant fleire gamle vertshus er Great White Horse, kjent frå Charles Dickens-romanen Pickwick Papers.
Historie
I angelsaksisk tid byrja busetjinga, som til då hadde vore liten og spreidd, å vekse på grunn av den praktiske hamna. Det blir at hevda Gippeswick var den første angelsaksiske byen, og kongedømet East Anglia var ein periode sentrert omkring byen.
Byen fekk det første charteret sitt av kong Johan i 1200. Han voks og vart velståande gjennom tekstilhandel med kontinentet. I 1380 skreiv Geoffrey Chaucer satiriske merknader om kjøpmennene i Ipswich i Canterbury-forteljingane.
I mellomalderen vart ein heilagdom vigd til Jomfru Maria eit viktig pilegrimsmål. Statuen av Maria vart fjerna ved reformasjonen, og skulle brennast. Det blir enno hevda at han vart smugla ut av landet og er verna i Nettuno i Italia.
Kardinal Thomas Wolsey vart fødd i Ispswich kring 1475. Han var son av ein rik jordeigar, og vart ein av Henrik VIIIs næraste politiske allierte. I 1528 grunnla han eit kollegium i fødebyen sin, som no heiter Ipswich School.
I 1555 vart ei gruppe protestantar, Ipswichmartyrene, brende som kjettarar.
Frå 1611 til 1634 var byen eit sentrum for emigrasjon til New England. Det var særleg Samual Ward som organiserte dette, og sonen hans Nathaniel Ward vart den første presten i Ipswich i Massachusetts.
Lord Nelson og kona hans flytta til Ipswich i 1797, og i 1800 vart han High Steward of Ipswich.
Dagens Ipswich
Ipswich er enno ein travel hamneby, med mange millionar tonn last i året. Han hadde tidlegare ein kortbaneflyplass med grasdekke, med regelmessige flygingar til Nederland, men denne vart nedlagt og er no omregulert til bustadområde.
Tolly Cobbold Brewery, bygd på 1800-talet og ombygd 1894–1896 er eit av dei best verna viktorianske bryggeria i Storbritannia. Bygningen avløyste bryggeriet sitt opphavlege, frå 1746.
Kultur
Ipswich Museum har kopiar av Mildenhallskatten og Sutton Hoo-funne, og dessutan saksiske våpen og smykke som er funne i området.
Målarane John Constable og Thomas Gainsborough levde og virkte i Ipswich. Charles Dickens vitja byen i 1835, og la handlinga i The Pickwick Papers dit. Hotellet han budde på, som dengong heitte The Tavern og no Great White Horse Hotel, vart opna allereie i 1518. Dickens skildrar interiøret nøye i boka, og det er enno mogleg å kjenne seg igjen.
Ipswich Town FC er ein av dei mest framgangsrike fotballklubbane i East Anglia. Hovudrivalen er Norwich.
Måleininga karat
Karat er det same som 200 mg og blir nytta i Noreg og andre land som vekteining i samband med verdifastsetting av perler, diamantar og andre edelsteinar. Før det nye målesystemet vart innført i Noreg i 1875 utgjorde ein karat 192 mg.
Medan 1 karat historisk har svart til 207 mg, vart 1 metrisk karat redefinert til 200 mg av den 4. CGPM (Conférence Générale des Poids et Mesures) i 1907 for handel med perler, diamantar og andre edelsteinar. I Noreg vart den metriske karat innført ved lov av 31. oktober 1946.
1 metrisk karat = 200 mg = 2 × 10−4 kg
Historisk
Frå gammalt av var det vanleg å nytte ulike frø og nøtter som målestokk for vekt. Ein valde då frø som syntest å vere mest mogleg like kvarandre for å minske vektvariasjonar. Ein karat var då lik vekta av tre byggkorn (3 grain) eller 4 kveitekorn. Dette førte til at det vart lokale variasjonar alt etter fukt og planteveksttilhøve.
Karat var opphavleg ei nemning på frø frå Johannesbrødtreet. Frøa vart nytta som lodd av handelsmenn som kjøpte og selde edelmetall og -steinar.
Tidlegare vart nemninga karat òg nytta om reinheits- eller finheitsgraden i edelmetall og anna metall, men i dag nyttar ein tusendelar om reinheita i desse varene.
Rawandiz
Rawandiz (kurdisk ڕەواندز, Rewandiz; arabisk رواندوز), òg skrive Rawanduz, Rowanduz eller Rwandz, er ein by i Irakisk Kurdistan i Erbil guvernement i Irak, nær grensene til Iran og Tyrkia. Han ligg 10 km aust for Bekhalfossen. Rawandiz var hovudstad i det historiske Soran emirat. Dei fleste innbyggjarane er kurdarar. Tidlegare var Rawanduz eit kurdisk motstandssenter mot dei irakiske styresmaktene. Government.
Klima
Som det meste av Irakisk Kurdistan har Rawanduz eit heitt, sommarleg middelhavsklima (Csa) med særs varme, tørre somrar og kjølige, våte vintrar. Om vinteren er det ofte frost om natta. Det er stundom òg snø om vinteren.
Gislövs läge och Simremarken
Gislövs läge och Simremarken er ein tettstad i Trelleborgs kommun i Skåne län i Sverige. I 2005 hadde tettstaden 1 462 innbyggjarar. Gislövs läge og Simremarken har vokse saman til eit tettstad som ligg ved sørkysten av Skåne.
Hemmo Silvennoinen
Hemmo Valio Silvennoinen var ein finsk skihoppar frå Kesälahti. Han vann den tysk-austerrikske hoppveka 1954/55.
Aktiv
Sesongen 1954/55 debuterte Silvennoinen i den tysk-austerrikske hoppveka og sigra med 878,0 poeng, 2,8 poeng framom landsmannen Eino Kirjonen. Han vann ikkje noko enkeltrenn, men kom på sigerspallen i alle fire renna.